CELEX: 62008TN0513
Language: mt
Date: 2008-11-25 00:00:00
Title: Kawża T-513/08 P: Appell ippreżentat fil- 25 ta' Novembru 2008 mill-Kummissjoni tal-Komunitajiet Ewropej mis-sentenza mogħtija fil- 11 ta' Settembru 2008 mit-Tribunal għas-Servizz Pubbliku fil-kawża F-135/07, Smadja vs Il-Kummissjoni

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/50
            
         Appell ippreżentat fil-25 ta' Novembru 2008 mill-Kummissjoni tal-Komunitajiet Ewropej mis-sentenza mogħtija fil-11 ta' Settembru 2008 mit-Tribunal għas-Servizz Pubbliku fil-kawża F-135/07, Smadja vs Il-Kummissjoni
   (Kawża T-513/08 P)
   (2009/C 44/88)
   Lingwa tal-kawża: Il-Franċiż
   Partijiet
   
      Appellanti: Il-Kummissjoni tal-Komunitajiet Ewropej (rappreżentanti: K. Herrmann u D. Martin, aġenti)
   
      Appellata: Daniele Smadja (New Delhi, l-Indja)
   Talbiet tal-appellanti
   
               —
            
            
               tannulla s-sentenza tat-Tribunal għas-Servizz Pubbliku tal-11 ta' Settembru 2008 fil-kawża F-135/07;
            
         
               —
            
            
               tiċħad ir-rikors ippreżentat minn D. Smadja;
            
         
               —
            
            
               tiddeċiedi li kull parti tbati l-ispejjeż tagħha relatati ma' din il-proċedura u ma' dik quddiem it-Tribunal għas-Servizz Pubbliku.
            
         Aggravji u argumenti prinċipali
   Permezz ta' dan l-appell, il-Kummissjoni titlob l-annullament tas-sentenza tat-Tribunal għas-Servizz Pubbliku (TSP) tal-11 ta' Settembru 2008, mogħtija fil-kawża Smadja vs Il-Kummissjoni, F-135/07, li permezz tagħha t-TSP annulla d-deċiżjoni tal-Kummissjoni, tal-21 ta' Diċembru 2006, li ffissat il-klassifikazzjoni tar-rikorrenti fl-ewwel istanza fil-grad A*15, skala 1, wara s-sentenza tal-Qorti tal-Prim'Istanza, tad-29 ta' Settembru 2005, mogħtija fil-kawża T-212/02, Napoli Buzzanca vs Il-Kummissjoni.
   Insostenn tal-appell tagħha, il-Kummissjoni tinvoka aggravju wieħed ibbażat fuq żball ta' liġi fl-interpretazzjoni tal-prinċipju ta' proporzjonalità.
   Il-Kummissjoni ssostni, fi tliet partijiet, li:
   
               —
            
            
               il-prinċipju ta' proporzjonalità ma jistax jiġi invokat meta dispożizzjonijiet tar-Regolamenti tal-Persunal, bħall-Artikoli 3 u 4 tar-Regolamenti tal-Persunal tal-Komunitajiet Ewropej, jipprojbixxu lill-Kummissjoni milli tadotta atti ta' ħatra b'effett retroattiv;
            
         
               —
            
            
               il-prinċipju ta' proporzjonalità ma jistax iwassal sabiex tiġi nnegata l-awtorità ta' res judicata ta' sentenza tal-Qorti tal-Prim'Istanza;
            
         
               —
            
            
               il-prinċipju ta' proporzjonalità ma jistax jiġi invokat meta dispożizzjonijiet tar-Regolamenti tal-Persunal, bħall-Artikolu 5(5) tal-Anness XIII, moqri flimkien mal-Artikolu 46(1)(a) tar-Regolamenti tal-Persunal tal-Komunitajiet Ewropej, jeskludu, fil-każ preżenti, klassifikazzjoni fi skala ogħla mill-iskala 1.